fi fi fi nl fi fi fi fi fi fi fi fi fi fi fi fi fi fi fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi en nl fi fi fi fi en fi fi fi fi fi fi fi fi en fi fi fi fi fi fi fi fi fi fi fi en fi de fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi en fi fi fi fi fi fi fi fi en eo fi fi fi fi fi fi fi fi en fi fi fi fi fi en fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi fi fi fi fi fi fi fi en en en
Mitä voi myydä netissä? 10 älytöntä tosielämän esimerkkiä
Suomen Top 10 erikoiset, hauskat ja kyseenalaiset kunnanvaakunat
Aikuinen nainen, Kulkuri ja joutsen sekä muut suomalaiset ikivihreät, jotka suureksi järkytykseksi ovatkin käännöskappaleita
Turun Funikulaarin parhaat: 7 hullunhauskaa häiriöihin liittyvää twiittiä!
Top 10 hulluimmat lajit, joiden mestaruuksista Suomessa on kamppailtu
Suuret suomalaiset huijaukset – 10 onnistunutta petkutusta
Synnytyslinko ja talutussysteemi käärmeelle: 10 ihastuttavan erikoista patenttihakemusta
10 maailman oudointa testamenttia ja viimeistä tahtoa
Peniksiä, pikanuudeleita ja piikkilankaa – Top 10 maailman oudoimmat museot
Kun kohtalo puuttuu ivallisella tavalla peliin: 10 surkuhupaisaa ironian huipentumaa
Tilaa ero tai ammattimainen surija hautajaisiin: 10 erikoista palvelua, jotka voi ostaa
5 vinkkiä, jotka vievät Google-hakusi uudelle tasolle, ja kaksi paljon suositeltua kikkaa, jotka ovat silkkaa potaskaa
Teräsmies ei alunperin lentänyt, vaan hyppi – 10 yllättävää faktaa tunnetuista sarjakuvahahmoista
10 erikoista tapaa, joilla musiikki vaikuttaa ihmiseen
10 käsittämätöntä asiaa, joihin ökyrikkaat julkkikset ovat pistäneet rahojaan
10 näyttelijää, jotka ovat inhonneet ikonisia roolejaan, eivätkä ole salanneet mielipidettään – osa 2
Unissakävelijän saa kuin saakin herättää: 10 sitkeää myyttiä ihmiskehosta – osa 2
Sokerihumala on vain vanhempien selitys: 10 sitkeää myyttiä ihmiskehosta – osa 1
Miten rakko syntyy ja ennen kaikkea, miksi meille tulee rakkoja?
Kumpiko on virallista ja hyvää suomen kieltä: Viro vai Eesti?
Lukijoiden kysymyksiä: Mikä on historian suurin lämpötilan muutos yhden vuorokauden aikana?
10 järjetöntä ruokahaastetta, joiden päihittämiseen harva kykenee – osa 2
10 älytöntä ruokahaastetta: Näissä mätöissä ei ole mitään järkeä – osa 1
Top 10 maailman tulisimmat chilit ja muita polttavia chilifaktoja
Kun gender reveal -bileet menivät totaalisesti pieleen: 10 sukupuolenpaljastusjuhlaa, jotka päättyivät katastrofiin
Top 10 pahimmat huvipuisto-onnettomuudet
Goseckin kehä: Faktoja maailman vanhimmasta aurinko-observatoriosta
Vuoden 2022 huumori-Nobelit on jaettu: Mayojen rituaaliset peräruiskeet ja ihastuneiden samaan tahtiin lyövät sydämet
Mitä tahansa tieteen nimissä: 10 hullua tiedemiestä, jotka tekivät kokeita itsellään
10 tapaa, joilla perimän tutkiminen on muuttanut maailmaa
Kaiken kiveksi muuttava lähde ja sateenkaarivuoret: 10 luonnonihmettä, joita on vaikea uskoa todeksi
Itsensäkin voi ”siepata”: 10 kidnappausta, jotka olivat uhrin itsensä lavastamia
10 sanaa, jotka ovat samanlaisia ympäri maailman ja kielestä riippumatta
10 huvittavaa ja pitkälle vietyä brändisotaa isojen yhtiöiden välillä
Häpeäkauluri, terapialaukkuun sullominen ja lounas lattialla: 10 käsittämätöntä kurinpitotapausta kouluista
10 käsittämätöntä syytä, miksi ihmiset ovat soittaneet hätänumeroon
Mies vieraili ex-vaimonsa haudalla joka aamu – ei muistellakseen, vaan virtsatakseen sille
Nainen heräsi, kun lemmikkikoira ripuloi hänen suuhunsa – joutui päiväkausiksi sairaalaan
Limavana johdatti tulliviranomaiset lähes sadan salakuljetetun jättikotilon jäljille
Turistin kauhunhetket Turkissa: Merikilpikonna puri kiinni takapuoleen ja lähes hukutti
Mies leikkasi unissaan sukuelimensä irti, koska näki unta vuohen teurastamisesta
Mitä voi myydä netissä? 10 älytöntä tosielämän esimerkkiä
Jos olet koskaan miettinyt, että mitä kaikkea voi myydä netissä, niin älä turhaa etsi vastausta kauempaa. Voit myydä mitä ikinä mieleesi pilkahtaa!
EBayn perustaja Pierre Omidyar laittoi vuonna 1995 pystyyn nettihuutokaupan, jossa ensimmäinen myyty tuote oli rikkinäinen laserosoitin. Toimimaton tuote myytiin 14,83 dollarin hinnalla ja Omidyarin oli pakko soittaa ostajalle, että tiesihän tämä laserin olevan toimimaton. Ostaja kertoi keräilevänsä rikkinäisiä laserosoittimia ja oli hyvin tyytyväinen hankintaansa.
Tuon ensimmäisen myyntikappaleen olisi jo pitänyt kertoa, että netissä voi myydä ihan mitä vain. Älyttömillekin asioille löytyy 7 miljardin ihmisen joukosta ottajia ja jopa ostajia.
Listafriikki keräsi eBaystä ja Amazonista käsittämättömiä myynti-ilmoituksia, jotka järjenvastaisesti ovat innostaneet ihmisiä kauppojen tekoon. Se ei ole tyhmä, joka pyytää…
Kuvakaappaus 26.4.2020, 20:26: Amazon.com
Mitä ostaa sellaiselle, jolla on jo kaikkea? Tietenkin paketillinen ”ei mitään”.
”Onnittelut! Olet saanut lahjaksi ”ei mitään”. Et siis todellakaan yhtään mitään. Tämä on äärimmäistä minimalismia. Vähemmän on enemmän, enemmän tai vähemmän. Ei mitään on kallisarvoista. Ei mitään on yksinkertaista. Ei mitään on pyhää. (Toim. huom.: Toimii muuten huomattavasti paremmin englanniksi: Nothin is precious. Nothing is simple. Nothing is sacred.)
Avaa paketti ja haltioidu siitä, kun mitään ei tapahdu. Anna ei minkään lipua mieleesi ja rauhoittaa sielusi. Nauti hetkestä. Pian tajuat, että ”ei mitään” on paljon parempi kuin ”jotakin”.”
Lahjan luvataan olevan loistava valinta muun muassa ystävänpäivälahjaksi tai vastanaineelle pariskunnalle yllätykseksi häämatkalle. Koska mitä muuta he tarvitsevat kuin toisensa. Eivät mitään!
Vaikka tilaajat ovat kyllä (suurimmaksi osin) ymmärtäneet, että kyseessä on vitsi, ovat he kuitenkin olleet pettyneitä Amazonin lähettämään tuotteeseen. Paketissa on ollut kirjoitusvirheitä ja muovi on hajonnut postissa. Ehkä karma on iskenyt niille, jotka oikeasti meinasivat antaa jollekin lahjaksi ”ei mitään”.
Kuva: Stephanie Englmann | Pixabay
Enää ei ole kummallista, että joku myy kaiken omaisuutensa ja aloittaa jossain, usein ulkomailla, puhtaalta pöydältä. Listafriikin toimituskin teki sen vajaa kaksi vuotta sitten. Kokemuksesta voin kertoa, että siinä on aika kova homma.
Mutta australialainen Ian Usher oli vuonna 2008 yksi ensimmäisistä, joka päätti myydä koko omaisuutensa. Hän oli käynyt läpi vaikean avioeron ja huomasi tarvitsevansa uuden alun. Hän laittoi autonsa, kotinsa ja jokaisen tavaransa myyntiin eBayhin. Usher ei kuitenkaan lopettanut maalliseen omaisuuteen, vaan kaupassa tuli mukana myös hänen ystävänsä ja heidän koiransa. Ilmoituksessaan Usher lupasi esitellä ostajalle ystäväpiirinsä ja vannoi heidän olevan oikein mukavaa porukkaa.
Ja kun koko elämää oltiin kauppaamassa, niin pakettiin kuului myös miehen työpaikka perthiläisessä mattokaupassa. Työnantaja oli suostunut, kunhan huutokaupan voittanut henkilö todettaisiin koeajan jälkeen sopivaksi.
Usherin elämä meni tarjouskilvassa kaupaksi Dubaista huutaneelle ostajalle noin 240 000 euron hinnalla.
Kuvakaappaus 26.3.2020, 23:28: Amazon.com
Allergisoimattomista, pehmeistä materiaaleista valmistettu röökityyny käy kaikenikäisille ja sen päällisen voi pestä. Se on trendikäs, herkkä, runsas ja nukkaamaton.
Näin kuvaillaan puolitoistametristä tupakkatyynyä!
”Lasten aktiviteettilelu on mahtava väline varhaiseen oppimiseen tai yksinkertaisesti puruleluna. (Toim. huom.: Miten? Se on pehmeä 1,5 metriä pitkä tyyny). Tyynyssä on myös koukku, jolla sen voi kiinnittää rattaisiin, syöttötuoliin tai vaikka mobileen vauvan sängyn yläpuolella. Miten ikinä päätätkin tyynyä käyttää, voit olla varma, että vauvasi rakastuu uuteen suloiseen ystäväänsä. Saatavilla myös muissa malleissa: kirahvi, norsu, leijona, ankka, koira ja apina.”
Tämä ei edes ole Amazonin pilailukategoriassa, vaan lasten leluissa. Tyynyissä on kuitenkin varoitus tupakoinnin vaarasta, joten ehkä se toimii opettavaisena unileluna.
Englantilaisen, 19-vuotiaan Billy Bennettin myynti-ilmoituksessa oli kyse kokeesta. Vuonna 2004 hän päätti testata, mahtaisiko joku haluta ostaa yhden maissihiutaleen. Ja tottahan toki, useampikin ihminen oli kiinnostunut. Siitäkin huolimatta, että maissihiutaleita saa ostettua kaupasta paketillisen.
Ensin huutokauppa ei ottanut tuulta alleen, mutta sitten joku onneton sielu tarjosi 1 pennin. Muutaman päivän päästä Bennett sitoi kaupan 1,20 punnalla. Juuri vähän ennen kauppojen syntymistä eBay oli yllättäen ilmoittanut hänelle, että tuote on otettava pois myynnistä, koska se ei sisältänyt parasta ennen -päiväystä. Kaupat oli kuitenkin jo tehty, ja Bennett lähetti maissihiutaleen uudelle omistajalle.
Tuotteesta oli tullut huutokaupan aikana muutamia outoja kysymyksiä, kuten ”Voiko maissihiutaleen parittaa Sugar Puff -muron kanssa?”. Tarina ei kerro, minkälaiseen kotiin maissihiutale lopulta päätyi.
Kuvakaappaus 26.4.2020, 23:26: Amazon.com
Jollakin tasolla nämä Amazonissa myytävät sormisuojat ymmärtää, jos niitä haluaa käyttää nimensä mukaisesti suojelemaan sormia ruoan laitossa. Mutta siihen näitä ei ole kuitenkaan suunniteltu.
Sormisuojia on tarkoitus käyttää, kun syö jotain, mikä tekee sormet rasvaisiksi, juustoisiksi tai tahmeiksi. Tällaisia syötäviä ovat muun muassa sipsit, popcorn ja pizza.
Pakkauksessa suojia on kolme kappaletta ja värin voi valita kuudesta eri vaihtoehdosta. Silikoniset sormisuojat sopivat kaikenkokoisiin sormiin ja ne on helppo pestä tiskikoneessa.
Anteeksi, mutta eikö esimerkiksi Doritoksista sormiin tarttuvien murujen ja rasvan nuoleminen ole muka kaikille kohokohta sipsien syömisessä? Asking for a friend…
Kuva: Gerd Altmann | Pixabay
Nebraskalainen web-suunnittelija Andrew Fisher tiesi, että mainostaminen on kallista, mutta samaan aikaan yhtiöt ovat valmiita maksamaan maltaita hyvästä mainospaikasta. Siksi hän sai vuonna 2005 kuningasidean ja päätti huutokaupata kuukaudeksi mainostilaa omasta otsastaan.
Fisher lupasi mainostaa väliaikaisella tatuoinnilla aivan mitä huutokaupan voittanut yritys haluaa. Vaikka ajatus kuulostaa absurdilta, niin Fisher tienasi elävänä mainoskylttinä mukavat 37 000 dollaria. EBayssa suurimman tarjouksen teki SnoreStop, joka myy kuorsausta hillitseviä aineita.
SnoreStopin toimituspäällikkö Christian de Rivel oli innoissaan yhteistyöstä ja kehui Fisherillä olevan ” hyvä businesspää, sanan jokaisessa merkityksessä”. Todennäköisesti yhtiö sai enemmän mainosta hullun myynti-ilmoituksen perusteella, kuin Fisherin otsalla, mutta se ei varmaan kumpaakaan osapuolta haitannut. Katso kuva mainoksesta tämän linkin kautta.
Kuva: Sasin Tipchai | Pixabay (Kuvan henkilöt eivät liity tapaukseen)
Kun 10-vuotias Zoe Pemberton laittoi isoäitinsä myyntiin eBayssa, oli sen tarkoitus olla vitsi.
Lokakuussa 2009 isoäiti Marian Goodall oli juuri kotiutunut sairaalasta kivuliaan polvioperaation jälkeen. Pemberton oli kyllästynyt siihen, että hänen piti jatkuvasti auttaa mummoaan ja viedä tälle esimerkiksi vettä. Tytön isä, Thomas Pemberton, oli kuullut tyttärensä kyselevän mummolta tämän lempijuomia ja ruokia sekä tiedustelevan tämän pituutta ja ottanut tästä kuvan, mutta ei ollut kummastellut asiaa sen enempää.
Jossain vaiheessa tyttö olikin sitten ilmoittanut laittaneensa Goodallin myyntiin.
Myynti-ilmotuksen syitä nuori Pemberton avasi näin: ”Mummo oli ärsyttävällä tuulella ja valitti koko ajan. Olin koneella ja yhtäkkiä mieleeni vain tuli laittaa hänet eBayhin.”
Samoilla, vähemmän mairittelevilla sanoilla hän kuvaili isoäitiään ilmoituksessa, mutta oli myös lisännyt houkuttelevia ominaisuuksia, kuten ”mummoa on kiva halata ja hän pitää sanaleikeistä”. Pemberton oli ajatellut, että hän saisi mummosta ehkä 99 penniä.
Vain vuorokaudessa tarjoukset olivat nousseet tuhansiin puntiin ja kyselyjäkin tuli: onko mummossa takuuta ja saako hänet kotiin toimitettuna. Goodall oli vain nauranut ja sanonut olevansa miljoonien arvoinen.
Viimeinen tarjous isoäidistä oli reilu 20 000 puntaa, mutta sitten eBay pisti näppinsä peliin ja pysäytti huutokaupan. Yhtiön tiedottajan Jenny Thomasin mukaan eBayssa ei ole sallittua myydä henkilöitä, sillä ihmiskauppa on laitonta.
Kaikki alkoi, kun Australian Adelaidessa asunut David Thorne oli joutunut vuonna 2008 vaikeuksiin maksamattoman laskun kanssa. Hän oli päättänyt ratkaista ongelman siten, että piirsi tietokoneella yksinkertaisen kuvan seitsemänjalkaisesta hämähäkistä (katso kuva tästä) ja lähetti sen nimettömänä säilyneelle yhtiölle maksusuorituksena. Simppelin GIF:in arvoksi hän oli arvioinut tasan $233,95.
Humoristisista ja satiirisista kirjoituksistaan tunnettu Thorne ei kuitenkaan ollut tuttu yhtiölle, joten tarjouksesta seurasi vakavasävyinen sähköpostikeskustelu (voit lukea sen englanniksi täältä). Lyhykäisyydessään: asiakaspalvelija Jane Gilles ilmoitti, ettei yhtiö hyväksy piirrosta maksutapana, joten Thorne pyysi kuvansa takaisin. Gilles kuuliaisesti kopioi ja liitti aiemmassa viestissä olleen hämähäkin uuteen sähköpostiin ja palautti Thornelle. Thorne yritti vielä uudelleen kuvalla, jossa hämähäkillä oli kahdeksan jalkaa, mutta koko ajan asiallisena pysynyt Gilles ei hyväksynyt sitäkään ja muistutti oikeista maksutavoista ja siitä, että lasku oli edelleen maksamatta.
Sähköpostikeskustelu lähti Thornen nettisivujen kautta leviämään viraalisti ja nauratti ympäri maailman.
Mistä päästäänkin (jos mahdollista) jutun älyttömimpään käänteeseen. Thorne päätti antaa kuvan ruotsalaiselle ”Andreakselle”, joka kuitenkin omien sanojensa mukaan ”tuli hulluksi hämähäkin kanssa; varsinkin, kun sillä oli vain seitsemän jalkaa ja oli siksi hyödytön”. Niinpä hän päätti kaupata nettisuosioon nousseen kuvan eBayssa: lähtöhinta sille oli $233,95, mutta kiivas tarjouskilpa päättyi 10 000 dollarin huutoon.
Joku maksoi sähköpostin liitteenä olleesta kuvasta 10 000 dollaria.
Kuva: Riki Risnandar | Pixabay
Vuonna 1999 eBayhin tuli myyntiin munuainen. Nimimerkki ”hchero” laittoi munuaiselleen pohjahinnaksi 25 000 dollaria ja huutokaupan voittajan tulisi myös maksaa kaikki sairaala- ja elinsiirtomaksut. Floridalainen elimenluovuttaja oli valmis antamaan kumman munuaisensa tahansa, mutta ei molempia, koska luonnollisesti tarvi toista elääkseen.
Täysin toimivaksi kuvatun munuaisen hinta nousi huutokaupassa 5 750 100 dollariin, kunnes yhtiö pisti laittomuudelle stopin. Vaikka netissä saa myydä lähes mitä tahansa, niin omien sisäelinten kauppaaminen ei ole sallittua. Netissä tai muuallakaan.
Tämä ei sinänsä ole huvittava juttu, koska ihmisen sisäelimillä tehdään oikeastikin kauppaa. Lähes kuuden miljoonan dollarin tarjous kertoo valtavasta rahamäärästä, mikä elinkaupassa liikkuu. Ja lisäksi myös siitä, miten suuri tarve luovutetuille elimille on.
Mutta päätetään lista nauramalla…
Pussitettua ilmaa Kanye Westin konsertista
Suosittu rap-artisti Kanye West teki talvella 2003-2004 Yeezus-kiertueen, joka myytiin nopeasti loppuun. Niiden, jotka eivät onnistuneet saamaan lippuja, ei kuitenkaan tarvinnut täysin jäädä ilman ainutlaatuista kokemusta. Kiitos avuliaitten eBay-myyjien!
Eräs konserttiin (ehkä) osallistunut oli päättänyt vangita tapahtuman ilmapiirin ottamalla ilmaa talteen minigrip-pussiin. Myyjä ei paljastanut, millä paikkakunnalla pussittaminen oli tapahtunut. Hänen ei myöskään tarvinnut faneille todistella tuotteen aitoutta, hän vain kirjoitti, että oli avannut pussin konsertissa ja sulkenut ilman tiiviisti sisälle.
Myyjä oli laittanut ilmalle hinnaksi 5 dollaria, mutta kiinnostuneita olikin enemmän kuin kukaan koskaan, ikinä missään, ajassa tai paikassa olisi odottanut. EBayssa asiaan reagoitiin vasta siinä vaiheessa, kun huutokaupan korkein tarjous oli 60 100 dollaria. Myynti-ilmoitus poistettiin, mutta se oli jo ehtinyt saamaan aikaan dominoefektin. Kymmenet myyjät olivat nähneet tilaisuutensa tulleen ja myivät pusseittain Westin konsertti-ilmaa.
Jännä juttu, että niin moni oli keksinyt saman idean ja ottanut konserttiin pusseja mukaan!!!
Show’ta lavan reunalla katsomassa ollut onnekas oli saanut vangittua pussiin jopa Westin pierun, mutta ilmoitus oli poistunut sivuilta viiden dollarin hintalappunsa kanssa ennen kuin tarjouskilpailu pääsi alkamaan.
Kuvassa on toimituksen pussittamaa ilmaa. Emme pysty todistamaan mitenkään, että olisimme olleet Kanye Westin keikalla, mutta pussin ja ilman voi silti ostaa. Tarjouksia saa jättää Listafriikin somekanavissa ja alla olevassa kommenttikentässä.
🤷‍♀️ Kerro kommenttikentässä ⬇⬇ tai somekanavissamme mikä on kummallisin asia, jonka olet yrittänyt myydä netissä. Tai parempaa vielä, jos olet onnistunut kaupoissa.
10 kiehtovaa ja yllättävää faktaa ruoasta
Top 10 maailman hulluimmat ja turhimmat kotikuntoiluvälineet
Saatat pitää myös näistä
Top 10 pahimmat huvipuisto-onnettomuudet
10 käsimerkkiä – yllättävät alkuperät ja merkitykset
Suomalaiset sanonnat: Onko näissä mitään järkeä?
10 sanaa, jotka ovat samanlaisia ympäri maailman ja kielestä riippumatta
Mandela-efekti: 10 esimerkkiä ihmisten vääristä yhteisistä muistikuvista
Top 10 vanhimmat yleisurheilun maailmanennätykset – tullaanko näitä koskaan rikkomaan?
Oudot uutiset1 kuukausi sitten
Hylje tunkeutui taloon, makoili sohvalla ja traumatisoi perheen kissan
Oudot uutiset3 päivää sitten
Mies vieraili ex-vaimonsa haudalla joka aamu – ei muistellakseen, vaan virtsatakseen sille
Copyright © 2022 Listamedia
Me käytämme sivustolla evästeitä kävijämäärien seurantaan, sivuston personointiin ja mainontaan.
Me käytämme sivustolla evästeitä käyttäjäkokemuksesi parantamiseen. Selaimesi säilyttää sivustomme toiminnan kannalta välttämättömät evästeet. Me käytämme myös niin sanottujen kolmansien osapuolien evästeitä analysoidaksemme kävijämääriä ja sivuston käyttöä; nämä evästeet säilyvät selaimessasi vain, mikäli annat suostumuksesi siihen. Sinulla on siis halutessasi mahdollisuus hylätä näiden evästeiden käyttö, mutta se voi vaikuttaa käyttäjäkokemukseesi sivustollamme.
Lisää tietosuojasta voit lukea täältä.
Nämä evästeet ovat välttämättömiä sivuston toiminnan ja turvallisuuden kannalta, eivätkä ne säilytä mitään henkilökohtaisia tietojasi.
Nämä evästeet eivät ole välttämättömiä sivuston toiminnallisuuden kannalta, vaan niitä voidaan käyttää käyttäjädatan keräämiseen analysointi-, markkinointi- ja personointitarkoituksissa. Evästeet säilyvät selaimessasi vain suostumuksellasi.